З канца 1980-х гадоў, гэта значыць ад пачатку адраджэньня Беларускай Грэка-Каталіцкай Царквы, у нашай Царкве склалася традыцыя малітоўнага ўспаміну продкаў на сьвята Дзяды. Вернікі наведваюць магілы сваіх родных у Дзень памяці, які ў нашай краіне адзначаецца 2 лістапада (раней ён быў выходным), альбо ў бліжэйшую суботу. У гэтыя дні (або ў іншы зручны для канкрэтнай парафіі дзень) у храмах БГКЦ і на могілках служацца набажэнствы за памерлых продкаў.